recursal/SuperWikiNEXT-32B huggingface dataset:
*Tämä artikkeli käsittelee baseballjoukkuetta. NFL-seura Arizona Cardinalsin nimi oli St. Louis Cardinals vuosina 1960–1987.*

Busch Stadium, St. Louis Cardinalsin entinen kotistadion.
**St. Louis Cardinals** on Yhdysvaltojen menestyksekkäimpiä baseball-joukkueita. Se perustettiin jo vuonna 1882 nimellä Brown Stockings, 1883 – 1898 joukkue tunnettiin nimellä Browns, jonka jälkeen se oli vuoden Perfectos ennen nykyisen nimen käyttöönottoa 1900. Joukkueen kotikenttä on Busch Stadium (uusittu stadium valmistui 2006) Keskilännen Missourissa St. Louisin kaupungin keskustassa.

Joukkue pelasi ensimmäiset vuotensa American Association -sarjassa, josta se siirtyi nykyiseen peliympäristöönsä, National Leagueen, vuonna 1892. AA-aikoinaan joukkue oli yksi sarjan parhaista, se mm. voitti sarjansa neljä vuotta putkeen 1885 – 1888. Siirryttyään NL:n joukkue kuitenkin upposi pohjakastiin ja ennen vuotta 1926 se ei yltänyt kolmatta sijaa korkeammalle. Menestystä oli kuitenkin näköpiirissä ja vuonna 1926 joukkue voittikin liigansa, vieden samalla myös ensimmäisen World Series -mestaruutensa voittamalla American Leaguen mestarin, New York Yankeesin, seitsemässä pelissä. Seuraavien 20 vuoden aikana oli NL:n mestari 8 kertaa ja World Series mestaruuksia se tänä aikana otti 5. Vuoden 1946 mestaruuden jälkeen seuraavaa titteliä saatiin odottaa vuoteen 1964 asti, jolloin se legendaarisen syöttäjän Bob Gibsonin johdolla voitti jälleen Yankeesin ja palasi maailman huipulle. 1960-luvusta eteenpäin joukkue on pääpiirtein pysytellyt NL:n kärkikastissa. 

Joukkue on päässyt pudotuspeleihin vuoden 1964 jälkeen 13 kertaa, voittanut liigansa mestaruuden 9 kertaa ja World Series -mestaruuden neljästi (1967, 1982, 2006, 2011). Kaiken kaikkiaan joukkue on voittanut World Seriesin 11 kertaa ja selvinnyt siihen 19 kertaa (viimeksi 2013).

St. Louis Cardinalsin maskotti on "Fredbird", eräänlainen karrikatyyri kardinaalilinnusta.

Katso myös
----------

* St. Louis Brown Stockings

Lähteet
-------

1. ↑  Busch Stadium MLB Advanced Media. Viitattu 18.8.2014.
2. ↑  Fredbird MLB Advanced Media. Viitattu 18.8.2014.

CommonsCommons
Wikimedia Commonsissa on kuvia tai muita tiedostoja aiheesta **St. Louis Cardinals**.
**Guillermo Gustavo "Willy" Hernangómez Geuer** (s. 27. toukokuuta 1994 Madrid) on espanjalainen koripalloilija, joka edustaa NBA:ssa pelaavaa Charlotte Hornetsia ja Espanjan koripallomaajoukkuetta. Pelipaikaltaan 210-senttinen ja 110-kiloinen Hernangómez on sentteri.

Ura
---

### Seurajoukkueura

Hernangómez pelasi kaudella 2012-2013 kuusi ottelua Real Madridin paidassa Liga ACB:ssa. Kaudet 2013-2014 ja 2014-2015 hän oli lainassa saman sarjan CB Sevillassa, jossa hän pelasi yhteensä 68 liigaottelua ja 16 Eurocup-ottelua. Heinäkuussa 2015 hän palasi takaisin Real Madridiin.

Philadelphia 76ers varasi Hernangómezin numerolla 35 vuoden 2015 NBA:n varaustilaisuudessa mutta myi samana iltana hänen oikeutensa New York Knicksille.

Kesällä 2016 Hernangómez siirtyi Knicksiin tiettävästi monivuotisella sopimuksella. Helmikuussa 2018 hän siirtyi Charlotte Hornetsiin.

### Maajoukkueura

Alle 18-vuotiaiden EM-kultaa ja alle 20-vuotiaiden EM-hopeaa juniorimaajoukkueiden kanssa saavuttanut Hernangómez debytoi Espanjan koripallomaajoukkueessa vuonna 2015 ja kuului Espanjan joukkueeseen saman vuoden EM-kilpailuissa, joissa maa voitti kultaa. Rio de Janeiron kesäolympialaisissa 2016 Espanja voitti pronssia ja Kiinan MM-kilpailuissa 2019 kultaa.

Saavutukset
-----------

### Maajoukkuetasolla

**Espanja**

* Kesäolympialaiset: pronssia 2016
* MM-kilpailut: kultaa 2019
* EM-kilpailut: kultaa 2015
* Alle 18-vuotiaiden EM-kilpailut: kultaa 2011
* Alle 20-vuotiaiden EM-kilpailut: hopeaa 2014

### Henkilökohtainen

* Alle 20-vuotiaiden EM-kilpailuiden tähdistöjoukkue: 2014

Lähteet
-------

1. ↑
2. ↑
3. ↑
4. ↑  Begley, Ian: Knicks agree to terms with Willy Hernangomez, Mindaugas Kuzminskas  6.7.2016. ESPN. Viitattu 18.11.2018. (englanniksi)
5. ↑  Hornets Acquire Center Willy Hernangomez From Knicks  7.2.2018. NBA. Viitattu 18.11.2018. (englanniksi)

Aiheesta muualla
----------------

* Kuvia tai muita tiedostoja aiheesta **Guillermo Hernangómez** Wikimedia Commonsissa

* Guillermo Hernangómez Kansainvälinen olympiakomitea.  (englanniksi)

Espanjan joukkue – Koripallon EM-kilpailut 2015
4 Gasol |
5 Fernández |
6 Rodríguez |
7 Hernangómez |
8 Ribas |
9 Reyes |
10 Claver |
11 San Emeterio |
12 Llul |
13 Aguilar |
14 Mirotić |
15 Vives |
Valmentaja Scariolo

Espanjan joukkue – Kesäolympialaiset 2016
4 Gasol |
5 Fernández |
6 Rodríguez |
7 Navarro |
8 Calderón |
9 Reyes |
10 Claver |
14 Hernangómez |
21 Abrines |
23 Llull |
44 Mirotić |
79 Rubio |
Valmentaja Scariolo

Espanjan joukkue – Koripallon MM-kilpailut 2019
1 Colom ·
5 Fernández ·
8 Ribas ·
9 Rubio ·
10 Claver ·
13 Gasol ·
14 G. Hernangómez ·
18 Oriola ·
22 Rabaseda ·
23 Llull ·
33 Beirán ·
41 J. Hernangómez ·
Valmentaja Scariolo
**Plomion** on kunta Pohjois-Ranskassa Aisnen departementissa Hauts-de-Francen alueella.

Notre-Dame de Plomion
Kunnan nähtävyyksiä on Notre-Dame de Plomionin linnoitettu kirkko. Se on yksi upeimmista Thiérachen alueella. Kirkko on rakennettu kokonaan tiilistä samalla paikalla sijainneen vanhemman kirkon perustuksille. Kirkko oli samalla myös varuskunnan tukikohta. Linnoituskirkon tekee harvinaiseksi se, että siinä on kaikki linnoituskomponentit torneineen. Kirkossa on yli 60 ampuma-aukkoa, joista 42 on päätornissa. Rakennusta on koristeltu lasitetuilla tiilillä tehdyillä geometrisilla kuvioilla. Kirkon kunnostustyöt aloitettiin vuonna 2018 ja ne saatiin väliaikaiseen päätökseen vuonna 2021.

Lähteet
-------

1. ↑  Comparateur de territoire Institut National de la Statistique et des Études Économiques. Viitattu 16.1.2023. (ranskaksi)
2. ↑  Tour de France 2019
3. ↑  Eglise Notre-Dame de Plomion en Thiérache dans l’Aisne Fondation du patrimoine. Viitattu 16.1.2023. (ranskaksi)

Aiheesta muualla
----------------

* Kuvia tai muita tiedostoja aiheesta **Plomion** Wikimedia Commonsissa
**Micranthocereus** on 9-lajinen eteläamerikkalainen kaktuskasvisuku. Tieteellinen nimen alkuosa on johdettu kreikan sanoista mikros 'pieni' ja anthos 'kukka', jälkiosa on latinan vahaa tai vahakynttilää tarkoittava sana. Suku on läheinen suvulle *Arrojadoa*, johon se aiemmin on yhdistettykin.

Tuntomerkit
-----------

Suvun kasvit ovat pensasmaisia tai kookkaita pylväitä, pystykasvuisia, yksi- tai monivartisia ja jopa kolme metriä korkeita. Varret ovat liereitä, uurteisia ja tiheäpiikkisiä. Areolit sijaitsevat lähekkäin ja niissä on usein pitkää villakarvaa ja piikkejä. Verson osa, johon kukat kehittyvät (kefalio), sijaitsee varren sivulla joko jatkuvana tai katkeilevana muodostelmana, joko varren pinnalla tai siihen uponneena. Siinä on villakarvaa ja sukasia. Kukat sijaitsevat kefaliossa tavallisesti ryhminä ja ovat putkimaisia, 2–5 cm pitkiä. Kukkapohjuksessa on pieniä suomuja. Kehälehdet ovat lyhyitä, pystyjä tai siirottavia, väriltään vaihtelevia. Hedelmä on punainen, avautumaton, pieni, mehevä ja miltei valkomaltoinen. Hedelmän pinta on suomuton ja piikitön mutta kukan kuihtuneet jäänteet ovat siinä tavallisesti jäljellä. Siemenet ovat tummanruskeita ja kuoppapintaisia.

Levinneisyys
------------

*Micranthocereus*-lajit kasvavat Keski- ja Itä-Brasiliassa.

Lajit
-----

Suvussa on yhdeksän lajia (luettelossa on mainittu myös Brasilian osavaltio, jonka alueella kukin laji kasvaa):

* *Micranthocereus albicephalus*. Minas Gerais.
* *Micranthocereus auriazureus*. Minas Gerais.
* *Micranthocereus dolichospermaticus*. Bahia.
* *Micranthocereus estevesii*. Distrito Federal.
* *Micranthocereus flaviflorus*. Bahia.
* *Micranthocereus polyanthus*. Bahia.
* *Micranthocereus purpureus*. Bahia.
* *Micranthocereus streckeri*. Bahia.
* *Micranthocereus violaciflorus*. Minas Gerais.

Lähteet
-------

* Anderson E. F. 2001: The Cactus Family. - Timber Press. Portland, Oregon. ISBN 0-88192-498-9.

### Viitteet

1. 1 2 3  Anderson 2001: 467.
2. ↑  Anderson 2001:467ss


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q139145
* Wikispecies: Micranthocereus
* BioLib: 105607
* CoL: 5RD5
* EoL: 5192891
* GBIF: 7280082
* GRIN: 7551
* iNaturalist: 185880
* IPNI: 297552-2
* IRMNG: 1016647
* ITIS: 907003
* NCBI: 153876
* Open Tree of Life: 870018
* POWO: urn:lsid:ipni.org:names:297552-2
* Tropicos: 40018579
* WFO: wfo-4000024036

 |

 |
**Jalkapallon naisten SM-sarjakausi 1991** oli Suomen naisten jalkapallon korkeimman sarjatason kausi. Mestaruuden voitti Helsingin Jalkapalloklubi, hopeaa Herttoniemen Toverit ja pronssia Tampereen Ilves.

Kausi pelattiin 10 joukkueen kaksinkertaisena runkosarjana, minkä jälkeen neljä parasta joukkuetta pelasivat yksinkertaisen loppusarjan. Runkosarjan toiseksi viimeinen pelasi yksinkertaisen karsintasarjan I divisioonan kolmen lohkovoittajan kanssa, mistä selvisi kaksi parasta joukkuetta SM-sarjaan. Runkosarjan viimeinen joukkue putosi suoraan I divisioonaan.

Edelliskaudella mestaruuden voittanut Helsinki United luopui sarjapaikastaan ja tilalle nostettiin FC Kuusysi.

Runkosarja
----------

| S | Joukkue | O | V | T | H | TM | PM | ME | Pist |
| --- | --- | --- | --- | --- | --- | --- | --- | --- | --- |
| 1 | Helsingin Jalkapalloklubi | 18 | 14 | 3 | 1 | 77 | 10 | +67 | **31** |
| 2 | Tampereen Ilves | 18 | 15 | 0 | 3 | 53 | 10 | +43 | **30** |
| 3 | Herttoniemen Toverit | 18 | 13 | 3 | 2 | 62 | 12 | +50 | **29** |
| 4 | FC Kontu | 18 | 9 | 5 | 4 | 40 | 16 | +24 | **23** |
| 5 | Turun Pyrkivä | 18 | 8 | 4 | 6 | 41 | 31 | +10 | **20** |
| 6 | Turun Palloseura | 18 | 6 | 3 | 9 | 42 | 41 | +1 | **15** |
| 7 | Mikkelin Palloilijat | 18 | 5 | 3 | 10 | 32 | 39 | −7 | **13** |
| 8 | Hyvinkään Palloseura | 18 | 5 | 3 | 10 | 14 | 35 | −21 | **13** |
| 9 | FC Kuusysi | 18 | 2 | 0 | 16 | 15 | 54 | −39 | **4** |
| 10 | Kyrkslätt IF | 18 | 1 | 0 | 17 | 9 | 137 | −128 | **2** |

Loppusarja
----------

| S | Joukkue | O | V | T | H | TM | PM | ME | Pist |
| --- | --- | --- | --- | --- | --- | --- | --- | --- | --- |
| 1. | Helsingin Jalkapalloklubi | 3 | 2 | 0 | 1 | 5 | 4 | +1 | 8 (4) |
| 2. | Herttoniemen Toverit | 3 | 2 | 1 | 0 | 6 | 2 | +4 | 7 (2) |
| 3. | Tampereen Ilves | 3 | 0 | 2 | 1 | 1 | 2 | −1 | 5 (3) |
| 4. | FC Kontu | 3 | 0 | 1 | 2 | 0 | 4 | −4 | 2 (1) |

Joukkueet saivat bonuspisteitä seuraavasti: Runkosarjan voittaja 4, toinen 3, kolmas 2 ja neljäs 1 pisteen.

Karsintasarja
-------------

| S | Joukkue | O | V | T | H | TM | PM | ME | Pist |
| --- | --- | --- | --- | --- | --- | --- | --- | --- | --- |
| 1 | FC Kuusysi | 3 | 3 | 0 | 0 | 7 | 0 | +7 | **6** |
| 2 | Puistolan Urheilijat | 3 | 2 | 0 | 1 | 5 | 3 | +2 | **4** |
| 3 | Turun Toverit | 3 | 0 | 1 | 2 | 3 | 5 | −2 | **1** |
| 4 | Gamlakarleby Bollklubb | 3 | 0 | 1 | 2 | 2 | 9 | −7 | **1** |

Lähteet
-------

1. ↑  Finland - List of Women League First Level Tables *rsssf.com*. Viitattu 22.8.2013.

  

Kansallinen Liiga -kaudet
1971 | 1972 | 1973 | 1974 | 1975 | 1976 | 1977 | 1978 | 1979   
 1980 | 1981 | 1982 | 1983 | 1984 | 1985 | 1986 | 1987 | 1988 | 1989   
 1990 | 1991 | 1992 | 1993 | 1994 | 1995 | 1996 | 1997 | 1998 | 1999   
 2000 | 2001 | 2002 | 2003 | 2004 | 2005 | 2006 | 2007 | 2008 | 2009   
 2010 | 2011 | 2012 | 2013 | 2014 | 2015 | 2016 | 2017 | 2018 | 2019  
2020 | 2021 | 2022 | 2023

*(1971–1973 epävirallinen naisten SM-kilpailu, 1974–2006 Naisten SM-sarja, 2007–2019 Naisten Liiga)*
Jalkapallon **naisten SM-sarjakausi 2005** pelattiin 10 joukkueen kaksinkertaisena sarjana. Mestaruuden voitti HJK. Viimeiseksi sijoittunut Malmin Palloseura putosi suoraan Ykköseen ja toiseksi viimeinen joukkue Tampereen Ilves karsi sarjapaikasta Ykkösen FC Kuusysin kanssa. Ilves säilytti SM-sarjapaikkansa.

Sarjanousija kaudeksi 2005 oli FC Sport.

Sarjataulukko
-------------

| Sijoitus | Joukkue | Ottelut | Voitot | Tasapelit | Häviöt | Maalisuhde | Pisteet |
| --- | --- | --- | --- | --- | --- | --- | --- |
| 1. | HJK, Helsinki | 18 | 14 | 3 | 1 | 51–12 | 45 |
| 2. | FC Espoo, Espoo | 18 | 13 | 2 | 3 | 51–14 | 41 |
| 3. | FC United, Pietarsaari | 18 | 12 | 3 | 3 | 53–17 | 39 |
| 4. | FC Honka, Espoo | 18 | 11 | 2 | 5 | 57–27 | 35 |
| 5. | KMF, Kuopio | 18 | 10 | 2 | 6 | 35–28 | 32 |
| 6. | SCR, Raisio | 18 | 9 | 1 | 8 | 33–31 | 28 |
| 7. | FC Sport, Vaasa | 18 | 4 | 4 | 10 | 19–31 | 16 |
| 8. | TiPS, Vantaa | 18 | 4 | 2 | 12 | 16–37 | 14 |
| 9. | Ilves, Tampere | 18 | 1 | 3 | 14 | 13–47 | 6 |
| 10. | MPS, Helsinki | 18 | 0 | 2 | 16 | 9–93 | 2 |

SM-nousukarsinta
----------------

* Kuusysi Lahti – Ilves Tampere 3–4
* Ilves Tampere – Kuusysi Lahti 4–0

Ilves säilytti SM-sarjapaikkansa yhteismaalein 8–3

Lähteet
-------

* http://www.rsssf.com - List of Women League First Level Tables

  

Kansallinen Liiga -kaudet
1971 | 1972 | 1973 | 1974 | 1975 | 1976 | 1977 | 1978 | 1979   
 1980 | 1981 | 1982 | 1983 | 1984 | 1985 | 1986 | 1987 | 1988 | 1989   
 1990 | 1991 | 1992 | 1993 | 1994 | 1995 | 1996 | 1997 | 1998 | 1999   
 2000 | 2001 | 2002 | 2003 | 2004 | 2005 | 2006 | 2007 | 2008 | 2009   
 2010 | 2011 | 2012 | 2013 | 2014 | 2015 | 2016 | 2017 | 2018 | 2019  
2020 | 2021 | 2022 | 2023

*(1971–1973 epävirallinen naisten SM-kilpailu, 1974–2006 Naisten SM-sarja, 2007–2019 Naisten Liiga)*
**Savanjärvi** on saareton läpivirtausjärvi Miehikkälän eteläosassa Kymenlaakson maakunnassa. Sen pinta-ala on 31 hehtaaria. Etäisyys Kotkasta on 48 kilometriä itäkoilliseen.

Maantiede
---------

Savanjärven pituus etelästä pohjoiseen on 800 metriä. Järven leveys on noin puolet pituudesta. Rannat ovat suurelta osin suomaata. Savanjärveen laskee koillisesta Savankoski. Savanjärvi laskee Vaalimaanjokea kaakkoon.

Savanjärvi (10.001.1.005) kuuluu Vaalimaanjoen alaosan alueeseen (10.001), joka on kolmannen jakovaiheen vesistö Vaalimaanjoen vesistössä (10). Savanjärvi on Vaalimaanjoen alaosan alueen neljänneksi laajin vakavesi. Alueeseen kuuluu kymmenen vähintään hehtaarin laajuista vakavettä, joista laajimmat ovat Tyllinjärvi, Häkälänjärvi ja Kiiskijärvi.

Miehikkälässä on toinenkin Savanjärvi (11.003.1.007). Se sijaitsee Vironjoen vesistössä noin kymmenen kilometriä Vaalimaanjoen vesistön Savanjärveltä luoteeseen.

Lähteet
-------

1. 1 2 3  Savanjärvi, vakavesi, Miehikkälä
2. 1 2 3 4  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 27.3.2022.
3. ↑  Savanjärvi. Järviwiki. Viitattu 27.3.2022.
4. ↑  Vaalimaanjoen alaosan alue (10.001). Järviwiki. Viitattu 27.3.2022.
5. ↑  Savanjärvi (11.003.1.007). Järviwiki. Viitattu 27.3.2022.
**Tähtisymboli** on tunnus, jonka jalkapallojoukkueet voivat lisätä pelipaitansa rintamukseen voitettuaan maan tai kansainvälisen turnauksen mestaruuden. Kansainvälinen jalkapalloliitto FIFA on myöntänyt maajoukkueille oikeuden lisätä pelipaitansa rintamukseen tähden jokaisesta voitetusta maailmanmestaruudesta. Siten esimerkiksi Brasilian jalkapallomaajoukkueen pelipaidoissa on Brasilian jalkapalloliiton kilven yläpuolella viisi tähteä ja Ranskan maajoukkueen pelipaidoissa Ranskan jalkapalloliiton tunnuksen yläpuolella kaksi tähteä.

Uruguaylla on pelipaidoissaan neljä tähteä, vaikka joukkue on voittanut FIFA:n maailmanmestaruuden vain kahdesti, mutta se on lisäksi voittanut jalkapallon mestaruuden olympialaisissa kahdesti ennen FIFA:n ensimmäisiä maailmanmestaruuskisoja vuonna 1930, ja FIFA hyväksyy myös nämä olympialaisten mestaruudet virallisiksi mestaruuksiksi.

Afrikan maajoukkueet käyttävät lisäksi pelipaidoissaan jalkapallon Afrikan-mestaruuskilpailussa saatuja tähtiä.

Myös seurajoukkueiden pelipaidoissa käytetään tähtiä, joiden myöntöperusteet vaihtelevat. Esimerkiksi Nottingham Forestin pelipaidoissa on kaksi tähteä muistona Euroopan Cupin voitoista vuosina 1979 ja 1980. Skotlantilaisella Rangersilla puolestaan on pelipaidoissa viisi tähteä, ja jokainen tähti merkitsee kymmentä Skotlannin liigamestaruutta. Italiassa on samantyyppinen käytäntö, esimerkiksi Juventuksella on pelipaidoissaan kolme tähteä merkkinä 30 scudetton eli Italian Serie A:n mestaruudesta.

Suomessa Helsingin Jalkapalloklubi otti syksyllä 2020 uuden suhtautumisen tähtisymboleiden käyttöön, kun sen miesten joukkue voitti 30. Veikkausliigan mestaruutensa. Kolmannen tähden lisäämisen sijasta seura otti seuralogoonsa viisi tähteä, laskien yhteen miesten mestaruuksiin myös HJK:n naisten joukkueen 23 Kansallisen liigan mestaruutta. Pelipaidoissaan joukkueet käyttävät kuitenkin yhä kolmea ja kahta tähteä mestaruusmäärien mukaisesti.

Galleria
--------

* Juventus FC:n maalivahti Gianluigi Buffon. Pelipaidan rintamuksessa on Juventuksen logon yläpuolella kolme tähteä merkkinä Juventuksen voittamasta 30:stä Serie A:n mestaruudesta.Juventus FC:n maalivahti Gianluigi Buffon. Pelipaidan rintamuksessa on Juventuksen logon yläpuolella kolme tähteä merkkinä Juventuksen voittamasta 30:stä Serie A:n mestaruudesta.
* HJK:n Riku Riski vuonna 2018. HJK:n logon yläpuolella kaksi tähteä merkkinä 20:stä mestaruudesta.HJK:n Riku Riski vuonna 2018. HJK:n logon yläpuolella kaksi tähteä merkkinä 20:stä mestaruudesta.

Lähteet
-------

1. 1 2 3 4  Adam Shergold: Luis Suarez's Uruguay have won the World Cup twice, so why do they have four gold stars above their crest? *Daily Mail Online*. Viitattu 20.6.2021.
2. ↑  Yhteisten tähtien alle – HJK tuo miesten ja naisten mestaruustähdet samaan logoon *HJK Helsinki*.  4.11.2020. Viitattu 20.6.2021.
Taipuisa endoskooppi.
**Tähystys** eli **endoskopia** on lääketieteellinen toimenpide, jossa tutkitaan elimistön sisäosia *endoskoopilla* eli *tähystimellä*, joka on tarkoitusta varten suunniteltu instrumentti.

Endoskooppi sisältää jäykän tai taipuisan putken, jonka sisällä kulkee instrumenttikanava. Toimenpiteen valaisemiseksi käytetään yleensä kehonulkoista valolähdettä, josta valo johdetaan endoskoopin kärkeen kuituoptiikan avulla. Endoskoopissa on linssi tai kamera, joka tuo kuvan tähystettävästä alueesta. Nykyään käytetään yleisesti digitaalisia endoskooppeja, joiden avulla tutkimuksesta voidaan tallentaa kuvia ja videoita.

Tutkimukset
-----------

Endoskopialla voidaan tutkia monia elimistön alueita. Yleisimmillä tutkimuksilla on omat nimityksensä.

* gastroskopia eli mahalaukun tähystys
* kolonoskopia eli paksusuolen tähystys
* enteroskopia eli ohutsuolen tähystys
* manometria eli ruokatorven paineen- ja happamuudenmittaus
* ERCP eli sappi- ja haimatiehyiden kuvaus
* bronkoskopia eli keuhkoputkien tähystys
* laparoskopia eli vatsaontelon tähystys
* kystoskopia eli virtsarakon tähystys
* artroskopia eli nivelen tähystys
* sialendoskopia eli sylkirauhasen tähystys
* sigmoideoskopia eli paksusuolen loppuosan (Sigma-suoli) tähystys

Kapselikuvaus
-------------

Kuvauskapseli
Nielaistavassa kapselissa oleva kamera ottaa kuvia, ja kameran kokonaiskuvausaika on noin 8 tuntia. Kapseli on kooltaan isohkon lääketabletin kokoinen. Kapselikuvaus ei mahdollista näytteenottoa. Asiakkaan vyötärölle kiinnitetään vastaanotin, ja olkalaukussa oleva tietokone tallentaa tiedot. Ohutsuolen lisäksi kapselilla voidaan tutkia paksusuolta, ja menetelmä on asiakkaalle helpompi kokemus kuin paksusuolen tähystys.

Tähystysleikkaus
----------------

Tähystyksessä tehty polven leikkaus on osoittautunut tehottomaksi hoidettaessa kipuilevaa polvea, jos polvivaivan syynä on ikääntymisen aiheuttama nivelkierukan repeämä.

Lähteet
-------

1. ↑  Kapseliendoskopiamatka ruoansulatuskanavan läpi (Arkistoitu – Internet Archive)
2. ↑  Suuri osa polven tähystysleikkauksisita tehdään turhaan, Yle.fi, 26.12.2013

Aiheesta muualla
----------------

* Kuvia tai muita tiedostoja aiheesta **Tähystys** Wikimedia Commonsissa
**Johnny Gottselig** (24. kesäkuuta 1906 Odessa, Venäjän keisarikunta – 15. toukokuuta 1986 Chicago, Illinois, Yhdysvallat) oli ukrainansaksalaista syntyperää oleva kanadalainen jääkiekkoilija. Hän oli syntynyt joko Odessassa tai vironruotsalaisten aikoinaan perustamassa Gammalsvenskbyn kylässä Hersonin alueella kesäkuussa 1906. Hän muutti perheineen Kanadan Saskatchewaniin jo ennen ensimmäistä syntymäpäiväänsä. Hän varttui Reginassa. 
AHA-liigan Winnipegissä pelaamansa kauden jälkeen Gottselig liittyi Chicago Blackhawksin NHL-joukkueen vahvuuteen, jossa pelasi koko uransa. Hän oli myös joukkueen kapteeni kuuden kauden ajan vuosina 1934–1940. Vuoden 1940 jälkeen hänen roolinsa pieneni ja viimeisenä vuonnaan kaudella 1944–1945 hän pelasi vain yhden ottelun. Kaikkiaan hän pelasi urallaan 589 NHL-ottelua joissa teki 176 maalia ja 371 pistettä. Jo peliuransa aikana kausilla 1940–1941 ja 1941–1942 hän toimi Blackhawksien pelaaja-valmentajana ja kaudella 1944–1945 hän korvasi kesken kauden Paul Thompsonin joukkueen päävalmentajana. Gottselig toimi päävalmentajana neljällä kaudella kunnes kesken kauden 1947–1948 hänet korvasi Charlie Conacher. Valmennusuransa jälkeen Gottselig toimi vielä jokusen vuoden joukkueen PR-päällikkönä. Tähän tehtävään kuului osana myös Blackhawksien otteluiden selostaminen radioon.

Gottselig toimi myös naisten baseball-liigassa Racine Bellesin (1943–1944), Peoria Red Wingsin (1947) ja Kenosha Cometsin (1949–1950) General Managerina. Tämän jälkeen hän vetäytyi syrjään urheilun parista ja toimi Elmhurst Chicago Stone Companyn toimitusjohtajana.
Gottselig oli toinen Venäjän keisarikunnassa syntynyt pelaaja, joka raivasi tiensä NHL-joukkueen pelaavaan kokoonpanoon.

Aiheesta muualla
----------------

* Johnny Gottselig *Elite Prospects*. Everysport Media Group AB.  (englanniksi)
* Johnny Gottselig The Internet Hockey Databasessa (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Johnny Gottselig
**Johnny Hates Jazz** on vuonna 1986 Lontoossa perustettu brittiläinen popyhtye. Yhtye koostuu tällä hetkellä laulajasta ja kosketinsoittajasta Clark Datchlerista ja basistista Mike Nocitosta. Yhtyeen perustajajäsenenä oli myös kosketinsoittaja Calvin Hayes.

Historia
--------

Johnny Hates Jazz nimettiin yhtyeen jäsenten ystävän mukaan, joka vihasi jazzia. Trion ensimmäisen singlen "Me and My Foolish Heart" julkaisi RAK Records yhtyeen perustamisvuonna 1986. Johnny Hates Jazz halusi levytyssopimuksen suuren levy-yhtiön kanssa ja sen jälkeen, kun he olivat soittaneet jazzklubilla vuoden 1986 lopulla, he pääsivät allekirjoittamaan levytyssopimuksen Virgin Recordsin kanssa. Johnny Hates Jazzin esikoissingle uudella levy-yhtiöllä nimeltä "Shattered Dreams" teki yhtyeen kuuluisaksi. Kappale sijoittui Britannian singlelistan viidennelle sijalle ja Yhdysvaltain singlelistan toiselle sijalle. Johnny Hates Jazzin esikois-LP *Turn Back the Clock* julkaistiin vuonna 1988 ja myi moninkertaista platinaa niin Englannissa kuin Yhdysvalloissakin.

Johnny Hates Jazzin seuraavat singlet eivät enää menestyneet Yhdysvalloissa, mutta yhtyeen kotimaassa ne menestyivät. Britanniassa kappaleista "I Don’t Want to Be a Hero," "Turn Back the Clock," "Heart of Gold," ja "Don’t Say It’s Love" tuli hittejä. Menestyksestä huolimatta Datchler lähti yhtyeestä vuoden 1988 kesällä ja aloitti soolouran. Hayes ja Nocito korvasivat Datchlerin tuottajalla Phil Thornalleylla Johnny Hates Jazzin vuoden 1991 albumilla *Tall Stories*. Albumi ei menestynyt ja yhtye hajosi. Johnny Hates Jazz palasi takaisin yhteen alkuperäisellä triolla vuonna 2009 ja julkaisi vuonna 2013 albumin *Magnetized*.

Diskografia
-----------

### Studioalbumit

* *Turn Back the Clock* (1988)
* *Tall Stories* (1991)
* *Magnetized* (2013)
* *Turn Back the Clock 30th Anniversary Edition* (2018)

### Kokoelma-albumit

* *The Very Best of Johnny Hates Jazz* (1993)
* *Best of the ’80s* (2000)

### Singlet

* "Me and My Foolish Heart" (1986)
* "Shattered Dreams" (1987)
* "I Don’t Want to Be a Hero" (1987)
* "Turn Back the Clock" (1987)
* "Heart of Gold" (1988)
* "Don’t Say It’s Love" (1988)
* "Turn the Tide" (1989)
* "Let Me Change Your Mind Tonight" (1991)
* "The Last to Know" (1991)
* "Magnetized" (2013)

Lähteet
-------

1. 1 2 3 4  Sutton, Michael: Johnny Hates Jazz Biography *AllMusic*. Viitattu 17.1.2019. (englanniksi)
2. ↑  Bio *Johnny Hates Jazz*. Viitattu 17.1.2019. (englanniksi)
3. ↑  Johnny Hates Jazz *Official Charts Company*. Viitattu 17.1.2019. (englanniksi)
4. ↑  Johnny Hates Jazz Shattered Dreams Chart History *Billboard*. Viitattu 17.1.2019. (englanniksi)

Aiheesta muualla
----------------

* Johnny Hates Jazzin viralliset kotisivut (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Yhdysvallat
* Tšekki

 |
|  |
| Taiteenala | 
* MusicBrainz

 |
|  |
| Muut | 
* IdRef

 |

 |
**Johnny English** on James Bondia ja vastaavanlaisia elokuvia parodioivan elokuvasarjan nimi. Jokaisessa elokuvassa pääosaa näyttelee Rowan Atkinson, jonka hahmo, Johnny English, perustuu Neal Purvisin, Robert Waden ja William Daviesin käsikirjoitukseen. Sarjaan kuuluu kolme elokuvaa: *Johnny English* (2003), *Johnny English – uudestisyntynyt* (2011) ja *Johnny English iskee jälleen* (2018).

Elokuvien taloudellisesta menestyksestä huolimatta ne saivat ristiriitaisia arvioita kriitikoilta.

Elokuvat
--------

### *Johnny English* (2003)

Pääosassa on vakoojaa näyttelevä Rowan Atkinson. Hänen pitää apurinsa Boughin (Ben Miller) kanssa tutkia Britannian kruununjalokivien varkautta. Pääepäiltyinä ovat ranskalainen yrittäjä Pascal Sauvage (John Malkovich) ja Lorna Campbell (Natalie Imbruglia).

### *Johnny English – uudestisyntynyt* (2011)

Munkkiluostariin itseään etsimään lähtenyt salainen agentti Johnny English palautetaan työtehtäviin, kun kansainvälinen palkkatappajien ryhmittymä uhkaa Kiinan pääministerin henkeä.

### *Johnny English iskee jälleen* (2018)

Hakkerit vievät kaikkien vakoojien tiedot salaiselta palvelulta. Joku on pakko saada selvittämään asiaa, joten on palkattava hommaan jo agenttihommista eläköitynyt nykyinen sisäoppilaitosopettaja Johnny English.

Lähteet
-------

1. ↑  Johnny English - uudestisyntynyt – elokuvan arvostelu *Episodi.fi*. Viitattu 30.12.2022.
2. ↑  Johnny English iskee jälleen – elokuvan arvostelu *Episodi.fi*. Viitattu 30.12.2022.
Bradie Tennell nuorten MM-kilpailuissa 2017.
**Bradie Tennell** (s. 31. tammikuuta 1998 Winfield, Illinois) on yhdysvaltalainen taitoluistelija. Hän on saavuttanut olympiapronssia joukkuekilpailussa.

Tennell sijoittui nuorten MM-kilpailuissa 11:nneksi vuonna 2016 ja seitsemänneksi vuonna 2017. Pyeongchangin olympialaisissa 2018 hän saavutti joukkuekilpailussa pronssia ja sijoittui yksinluistelussa parhaana yhdysvaltalaisena yhdeksänneksi. Samana vuonna hän oli MM-kilpailuissa jälleen maansa parhaana kuudes ja voitti myös Yhdysvaltain-mestaruuden. Vuonna 2019 hän sijoittui MM-kilpailuissa seitsemänneksi ja neljän maanosan mestaruuskilpailuissa viidenneksi. Vuonna 2020 hän saavutti neljän maanosan mestaruuskilpailuissa pronssia. MM-kilpailuja ei tuona vuonna järjestetty koronaviruspandemian vuoksi. Vuonna 2021 Tennell sijoittui MM-kilpailuissa yhdeksänneksi ja voitti Yhdysvaltain-mestaruuden.

Tennell on pituudeltaan 168-senttinen. Häntä on kesästä 2020 alkaen valmentanut Tom Zakrajsek. Hänen pikkuveljensä Austin ja Shane pelaavat jääkiekkoa.

Lähteet
-------

1. 1 2 3 4 5  Biograph: Bradie Tennell International Skating Union. Viitattu 1.4.2021. (englanniksi)
2. ↑  Arkko, Simo; Paasonen, Elina & Takamäki, Noora: Taitoluistelun MM-kisat Kanadassa perutaan koronaviruksen takia – suomalaisten kisamatka jää väliin  11.3.2020. Yle. Viitattu 1.4.2021.
3. ↑  McCarvel, Nick: American figure skater Bradie Tennell announces coaching change *Olympic Channel*.  21.8.2020. Viitattu 1.4.2021. (englanniksi)
**Parakou** on Beninin kolmanneksi suurin kaupunki. Kaupungissa arvioidaan asuvan noin 189 000 asukasta ja se on Borgoun departementin pääkaupunki ja maan Beninin itäosan keskus. 

Kaupunki on vanhastaan tärkeä kauppakaupunki ja se oli aikaisemmin merkittävä orjakaupan keskus. Nykyään kaupungista löytyy muun muassa elintarvike- ja tekstiiliteollisuutta. Kaupungin väestö on etnisesti monenkirjavaa ja kaupunkilaisista noin puolet tunnustaa islaminuskontoa ja kaupungista löytyy moskeija, noin kolmannes asukkaista tunnustaa katolilaisuutta ja kaupunki toimii katolilaisen kirkon hallinnollisena keskuksena. Kaupungin väkiluku on peräti kolminkertaistunut viimeisen kolmenkymmenvuoden aikana.

Kuvia
-----

* Parakoun moskeijaParakoun moskeija
* 
* 
* RNIE 6 -tie Parakoussa.RNIE 6 -tie Parakoussa.

Lähteet
-------

1. ↑  World Gazetteer[vanhentunut linkki]

Aiheesta muualla
----------------

* Kuvia tai muita tiedostoja aiheesta **Parakou** Wikimedia Commonsissa

* www.fallingrain.com
**Luna 10** (ven. Луна-10) oli Neuvostoliiton rakentama ja ensimmäinen onnistunut Kuuta kiertävä luotain. Kuuluotain Luna 10 laukaistiin 31. maaliskuuta 1966, ja se jarruuntui Kuun kiertoradalle 3. huhtikuuta 1966. Kiertolaisluotain toimi siellä 60 päivää. Luotain kiersi Kuuta 350 × 1 017 kilometrin korkuisella soikealla radalla, jonka kaltevuus oli 71,9° ja kiertoaika 178 minuuttia.

Neuvostoliitto ilmoitti 4. huhtikuuta, että Luna 10 oli asettunut kuuta kiertävälle radalle ja että sen tehtävänä oli valita paikka, johon ensimmäinen kuulentäjä aikanaan laskeutuu.

Tämä kiireellä koottu luotain kuului niin sanottuun E6S-sarjaan ja muistutti laiteosaltaan Luna 9 -tyyppistä laskeutumisluotainta. Luotaimen pääosasta irronneen mittausosan paino oli 245 kiloa. 

Luotaimen aikataulu oli suunniteltu niin että se päätti ensimmäisen kierroksensa Neuvostoliiton kommunistisen puolueen puoluekokouksen aikaan. Se soitti sävelmää "Kansainvälinen".

Luotaimen tekemät havainnot
---------------------------

Luotain totesi kuun magneettikentän olevan alle 1/10 000 Maan magneettikentästä. Se myös havaitsi Kuun liikkuvan Maan aurinkotuulen venyttämän magneettikentän "pyrstössä". Kuun pinnan säteilymittausten mukaan sen pinta muistutti basalttikiveä, ainakin graniitti oli poissuljettu vaihtoehto. Kuun pinnan vaaleiden ylänköjen ja tummien merien välillä ei havaittu eroja. Luna 10:n radanmuutoksista pääteltiin maskonien, Kuun pinnan alaisten massatihentymien olemassaolo.

Lähteet
-------

1. 1 2 3 4 5 6  NASA - NSSDC - Spacecraft - Trajectory Details NASA.  Arkistoitu 15.2.2016. Viitattu 30.7.2015.
2. ↑  NASA - NSSDC - Spacecraft - Details NASA. Viitattu 30.7.2015.
3. 1 2  Lucy-Ann McFadden, Paul Weissman & Torrence Johnson: *Encyclopedia of the Solar System*, s. 905. Academic Press, 2006. ISBN 9780080474984. (englanniksi)
4. ↑  Käki, Matti & Kojo, Pauli & Räty, Ritva: *Mitä Missä Milloin 1967. Kansalaisen vuosikirja*, s. 35. Otava, 1966.
5. ↑  Luna 10 NASA. Viitattu 24.2.2013.

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Luna-ohjelma |
| --- |
|  |
| Luotaimet | 
* Luna 1
* Luna 2
* Luna 3
* Luna 4
* Kosmos 60
* Luna 5
* Luna 6
* Luna 7
* Luna 8
* Luna 9
* Kosmos 111
* Luna 10
* Luna 11
* Luna 12
* Luna 13
* Luna 14
* Luna 15
* Kosmos 300
* Kosmos 305
* Luna 16
* Luna 17
* Luna 18
* Luna 19
* Luna 20
* Luna 21
* Luna 22
* Luna 23
* Luna 24

 |
|  |
| Kuukulkijat | 
* Lunohod 1
* Lunohod 2
* (Lunohod 3 – laukaisematon)

 |

 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Kuun valloituksen aikajana |
| --- |
|  |
|   Neuvostoliitto
  Yhdysvallat
  Japani
  Kiina
  Eurooppa
  Intia |
|  |
|  |
|  |
|   Neuvostoliitto
  Yhdysvallat
  Japani
  Kiina
  Eurooppa
  Intia |

 |
**Jackie Chan DC Racing** (aiemmin nimellä **DC Racing**) on kiinalainen autourheilutalli, joka kilpailee FIA World Endurance Championship ja Asian Le Mans Series -sarjoissa. Talli perustettiin vuonna 2015 ja sen omistajina toimivat David Cheng ja Jackie Chan.

FIA WEC -tulokset
-----------------

| Kausi | RunkoMoottoriRenkaat | Luokka | Kuljettajat | 1 | 2 | 3 | 4 | 5 | 6 | 7 | 8 | 9 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2016 | Alpine A460Nissan**D** | LMP2 |  | SIL | SPA | LMN | NÜR | MÉX | COA | FUJ | SHA | BHR | 42 | 9. |
| Kiina David ChengKiina Ho-Pin TungRanska Nelson PanciaticiRanska Paul-Loup Chatin | 6 | Kesk. | Kesk. | 7 | 5 | 8 | 9 | 8 | 6 |
| 2017 | Oreca 07Gibson**D** | LMP2 |  | SIL | SPA | LMN | NÜR | MÉX | COA | FUJ | SHA | BHR | 77 | 7. |
| Kiina David ChengRanska Tristan GommendyYhdistynyt kuningaskunta Alex Brundle | 8 | 10 | 2 | 5 | 6 | 5 | Kesk. | 8 | 8 |
| Kiina Ho-Pin TungRanska Thomas LaurentYhdistynyt kuningaskunta Oliver Jarvis | **1** | 8 | **1** | **1** | 9 | 4 | **3** | 4 | 2 | **186** | **2.** |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Jackie Chan DC Racing
**Jackal** (Japanissa nimellä **Tokushu Butai Jackal**, Yhdysvalloissa nimellä **Top Gunner**) on Konamin kehittämä ja julkaisema toimintapeli, joka on julkaistu kolikkopelinä vuonna 1986. Peli on myöhemmin julkaistu useille muille alustoille: Amstrad CPC, Commodore 64, IBM PC, Nintendo Entertainment System ja ZX Spectrum.

Pelaaminen
----------

Pelissä yksi tai kaksi pelaajaa ohjaa jeeppiä ja pelaajien on taisteltava läpi suuren taistelualueen. Tehtävänä on pelastaa sotavankeja ja kuljettaa heidät lähimmälle helikopterikentälle turvaan. Sotavangit ovat vihollisrakennuksissa tai leireissä, jotka on tuhottava ensin vankien vapauttamiseksi. Jeepillä voi kuljettaa kerrallaan enintään kahdeksan vankia.
Jeepissä on aseistuksena konekivääri ja kranaatinheitin, joista jälkimmäisen voi tehostaa ohjuksen laukaisijaksi. Vihollisilla on myös erilaisia liikkuvia laitteita.

Pelin japanilaisessa versiossa konekiväärin ampumissuunta muuttuu samalla kun pelaaja kääntyy, mutta yhdysvaltalaisessa versiossa se ampuu samaan suuntaan. Pelaaja kuolee yhdestä osumasta ja vihollisia on paljon.
Nintendo Entertainment System (NES) -versiossa peli on jaettu kuuteen alueeseen sen sijaan että peli olisi yksi jatkuva taistelu. Vaiheet päättyvät pomovastuksiin ja vaikeutaso on tasapuolisempi kuin kolikkopeliversiossa. Pelaajalla on viisi elämää ja neljä jatkomahdollisuutta.

Commodore 64 -käännöksestä oli kaksi versiota: Yhdysvaltain markkinoille ja Euroopan markkinoille, joista jälkimmäisestä puuttui kaksinpelimahdollisuus.

Lähteet
-------

1. 1 2 3  Tokushu Butai Jackal *arcade-history.com*. Viitattu 27.8.2021. (englanniksi)
2. 1 2 3 4 5 6  Michael Plasket: Jackal *hardcoregaming101.net*.  25.6.2017. Viitattu 27.8.2021. (englanniksi)

Aiheesta muualla
----------------

* *Jackal* MobyGamesissa (englanniksi)
* *Tokushu Butai Jackal* Arcade History -sivustolla (englanniksi)
**Hongkongin evankelis-luterilainen kirkko** (kiin. 基督教香港信義會) on luterilainen kirkkokunta Hongkongissa.

Historia
--------

Hongkongin evankelis-luterilainen kirkko perustamispaikka oli 27. helmikuuta 1954 Tao Fung Shan, Shatin. Perustamisen taustaorganisaatioita olivat Amerikan evankelisluterilainen kirkko (ELCA), Norjan lähetysseura (NMS) ja Suomen Lähetysseura.

Toiminta
--------

Seitsemänkerroksinen rakennus, jonka oikeassa päädyssä on risti katollaHongkongin evankelis-luterilaisen kirkon yläaste ja lukio
Hongkongin evankelis-luterilaisen kirkon työhön kuuluvat olennaisena osana kirkollisen toiminnan lisäksi koulut ja sosiaalityö. Kirkolla on 4 yläastetta ja lukiota, 7 ala-astetta ja 7 päiväkotia. Kirkon sosiaalityöllä on yhdeksän erilaista palveluohjelmaa, joiden joukossa on muun muassa teiniäitien tukemisprojekti "When Teens Meet Angels". Kirkko ylläpitää myös Suomen Lähetysseuran perustamaa Ling Oin huumevieroitus- ja kuntoutuskeskusta, joka siirtyi kirkolle maaliskuussa 2014.

Seurakuntajako
--------------

| Alue | Seurakuntia |
| --- | --- |
| Hongkongin saari | 7 |
| Itäinen Kowloo | 9 |
| Läntinen Kowloo | 8 |
| Tsuen Wan, Kwai Tsing ja Lantau saari | 8 |
| Shatin ja Ma On Sha | 6 |
| Yuen Long, Tuen Mun ja Tin Shui Wai | 9 |
| Pohjoiset uudet alueet | 4 |
| **Yhteensä** | **51** |

Lähde

Aiheesta muualla
----------------

Hongkongin evankelis-luterilainen kirkon kotisivut *elchk.org.hk*. Viitattu 29.11.2020. (englanniksi)

Lähteet
-------

1. ↑  Hongkongin luterilainen kirkko täyttää 60 vuotta *Suomen Lähetysseura*.  23.5.2014. Viitattu 29.11.2020.
2. ↑  The Evangelical Lutheran Church of Hong Kong *The Lutheran World Federation*.  13.9.2013.  Arkistoitu 25.11.2020. Viitattu 29.11.2020. (englanniksi)
3. ↑  History of ELCHK *www.elchk.org.hk*. Viitattu 29.11.2020.
4. 1 2  Hongkongin luterilainen kirkko täyttää 60 vuotta *Suomen Lähetysseura*.  23.5.2014. Viitattu 29.11.2020.
5. ↑  schools *www.elchk.org.hk*.  Arkistoitu 9.12.2020. Viitattu 29.11.2020.
6. ↑  Social Service *www.elchk.org.hk*. Viitattu 29.11.2020.
7. ↑  Congregations *www.elchk.org.hk*.  Arkistoitu 10.12.2020. Viitattu 29.11.2020.
**Autobahn A5** on moottoritie läntisessä Sveitsissä.

Reitti
------

A5 on osa kansallista valtatietä **N5** (saks. *Nationalstrasse*), joka kulkee Juravuoriston itäpuolisten suurten järvien (Neuchâtelinjärvi ja Bieljärvi) länsipuolitse, vuoriston ja järvien välistä. Moottoritie A5 alkaa moottoritieltä A1 Yverdonissa ja päättyy samalle tielle Solothurnin itäpuolella, Bernin pohjoispuolella.

A5-moottoritien rakentaminen on kesken: Bieljärven länsipuoli (Le Landeron – Biel, noin 20 km) on moottoriliikennetietä ja osin maantietä.

Autobahn A5 kulkee Vaud'n, Neuchâtelin, Bernin ja Solothurnin kantonien alueella.

Rakennushankkeet
----------------

Biel/Biennessä on menossa ohitustiehanke, jossa A5 rakennetaan kulkemaan kaupungin itä- ja eteläpuolitse suurelta osin tunnelissa. Itäpuolinen tunnelihanke (4,9 km) on alkanut vuonna 2007 ja päättyy suunnitelmien mukaan vuonna 2017. Eteläinen ohitustie (6,7 km) on tarkoitus toteuttaa vuosina 2019–28. Hankkeiden kustannusarvio on yhteensä 2,9 mrd CHF.

Lähteet
-------

* National map: swisstopo (Sveitsin valtion julkinen karttapalvelu) *map.geo.admin.ch*. Wabern:  Bundesamt für Landestopografie swisstopo. Viitattu 10.11.2013. (saksaksi), (ranskaksi), (italiaksi), (retoromaaniksi), (englanniksi)

### Viitteet

1. ↑  Bundesbeschluss über das Nationalstrassennetz. Liste der schweizerischen Nationalstrassen (Liittovaltion päätös kansallisen valtatieverkoston laajuudesta)  21.6.1960. Bern:  Die Bundesbehörden der Schweizerischen Eidgenossenschaft. Viitattu 10.11.2013. (saksaksi), (ranskaksi)}, (italiaksi), (retoromaaniksi)
2. ↑  A5 Biel-Bienne (A5-moottoritien rakennushanke Biel/Biennessä) Bern:  Tiefbauamt des Kantons Bern. Viitattu 10.11.2013. (saksaksi), (ranskaksi)

Aiheesta muualla
----------------

* Die Schweizer Autobahnen (Harrastajasivut) *autobahnen.ch*. Viitattu 10.11.2013. (saksaksi), (englanniksi)

  

Sveitsin moottoritiet (saks. *Autobahn*, ransk. *autoroute*, ital. *autostrada*, retoromaaniksi *autostrada*)
 A1 •  A2 •  A3 •  A4 •  A5 •  A6 •  A7 •  A8 •  A9 •  A10   

 A12 •  A13 •  A14 •  A16 •  A21 •  A22 • 
 A50 •  A51 •  A52 •  A53 • 
 J20
Autoasi-korjaamo Köörnummessa, Säkylässä.
**Autoasi** on suomalainen korjaamo- ja varaosaliikeketju. Autoasilla on Suomessa yhteensä yli 250 korjaamotoimipistettä. Taloustutkimuksen tekemän tutkimuksen mukaan Autoasi on tällä hetkellä Suomen tunnetuin korjaamoketju. Autoasi-myymälöillä sekä sen jälleenmyyjillä on käytössä Autoasi-järjestelmä, joka antaa rekisterinumeron perusteella tiedon määräaikaishuolloissa tarvittavista osista tai nesteistä.

Autoasi-ketjukonseptin omistaa Örum Oy Ab , joka kuuluu suomalaiseen Mercantile-konserniin. Huhtikuussa 2008 Autoasi ja Teboil olivat solmineet sopimuksen, jonka jälkeen merkittävä osa huoltotöitä tekevistä Teboil-huoltokeskuksista muuttui Autoasi-korjaamoiksi.

Lähteet
-------

1. 1 2  Autoasi: Korjaamot *autoasi.fi*.
2. ↑  Autoasi: Myymälät *autoasi.fi*.  Arkistoitu 5.11.2012. Viitattu 6.10.2012.
3. ↑  Örum: Autoasi Chain *orum.fi*.  Arkistoitu 26.12.2008. Viitattu 6.10.2012.
4. ↑  Kauppalehti.fi - ÖRUM: Autoasi-ketju laajenee Teboil-huoltamoille - 18.04.2008 *kauppalehti.fi*.  Arkistoitu 4.3.2016. Viitattu 6.10.2012.
Amerikkalainen jalkapallo
**Amerikkalainen jalkapallo** on peliväline, jota käytetään amerikkalaisessa jalkapallossa. Soikean muotoinen pallo on ommeltu yhteen neljästä palasta. Pallon päällä on punotut nyörit, joiden alkuperäinen tarkoitus oli sitoa pallo yhteen. Nykyään nyörien tehtävä on helpottaa pallon heittämistä. Amerikkalaiset jalkapallot valmistetaan lehmän nahasta tai kumista.

Amerikkalaisen jalkapallon viralliset mitat ovat kansainväliset. Pallon leveys tulee olla 10,875–11,4375 tuumaa. Pituus on 20¾–21¼ tuumaa ja ympärysmitta 27¾–28½ tuumaa. Pallon paine on oikein täytettynä 12,5–13,5 psi ja pallo painaa 14–15 unssia. Naisten ja nuorten pallojen koot ovat hieman pienempiä.

NFL-liigan virallinen pelipallo on nimeltään Wilsonin valmistama *The Duke*, New York Giantsin pitkäaikaisen omistajan Wellington Maran mukaan.

Historia
--------

Amerikkalainen jalkapallo on lajina kehittynyt rugbystä ja alun perin amerikkalaisessa jalkapallossa käytettiinkin rugbypalloa. Ensimmäiset pallot oli tehty täyteen puhalletuista sian virtsarakoista, jotka päällystettiin nahalla. Tästä johtuu pallon nykyinen lempinimi *pigskin*, siannahka. Pallot olivat alun perin melkein pyöreitä, joskin pelin mittaan ne tapasivat tyhjentyä ja muuttua soikeammiksi. Pallosta kehittyi 1800-luvun lopulla helpommin kannettavan soikeahkon melonin muotoinen, jota oli hankala heittää.

Eteenpäinsyöttö sallittiin amerikkalaisessa jalkapallossa vuonna 1906, minkä seurauksena pelipalloa alettiin kehittää heitettävämmäksi. Kilpailujen laajeneminen kansallisiksi standardoi pallojen mittoja ja muotoa. Nykyisen muotonsa pallo sai vuonna 1935. Vuonna 1956 pelipallot saivat valkoiset raidat, jotta ne nähtäisiin paremmin hämärässä. Sittemmin raidat ovat taas hävinneet pallosta, mutta niitä käytetään edelleen high school- ja college-palloissa.

Lähteet
-------

1. 1 2  How the NFL Football Got Its Shape Live Science. Viitattu 3.7.2018. (englanniksi)
2. ↑  Amerikkalaisen jalkapallon säännöt ja sääntötulkinnat 2018 (pdf) (s. 16–17, *Sääntö 1-3-1*) SAJL ry. Viitattu 3.7.2018. [vanhentunut linkki]
3. 1 2 3  The Evolution of the Football Popular Mechanics. Viitattu 3.7.2018. (englanniksi)
4. ↑  Jimmy Stamp: How Did the Pigskin Get Its Shape? Smithsonian. Viitattu 3.7.2018. (englanniksi)
**Gibraltarin köysirata** on köysirata, joka vie matkustajia Gibraltarinvuorelle. Se on yksi Gibraltarin suosituimmista nähtävyyksistä. Rata valmistui vuonna 1966 ja sen toteutti sveitsiläinen Von Roll -yhtiö. Linjalla on kolme asemaa: ala-asema Alamedan kasvitieteellisen puutarhan vieressä, keskiasema Apes’ Den -luolan luona ja pääteasema 412 metrin korkeudessa lähellä vuoren huippua. Matka huipulle kestää kuusi minuuttia.

Alkuperäiset vuoden 1966 vaunut on korvattu uusilla vuonna 1986. Yhtiön omat insinöörit tarkastavat sen päivittäin, ja lisäksi sveitsiläiset huoltavat köysiradan kerran vuodessa.

Vaunuun mahtuu 30 matkustajaa. Vaunut liikkuvat automaattisesti, mutta niissä on mukana henkilökuntaa, joka voi tarvittaessa olla yhteydessä keskusvalvomoon, mistä vaunuja voidaan ohjata myös käsin.

Lähteet
-------

1. ↑  Cable Car. *Gibraltar Info*.  Arkistoitu 14.6.2012. Viitattu 7.9.2012. (englanniksi)
2. ↑  The Cable Car Ride. *Gibraltar Travel Guide*.  Arkistoitu 30.6.2012. Viitattu 7.9.2012. (englanniksi)
3. ↑  The Cable Car Gibraltar *Costasur*. Viitattu 7.9.2012. (englanniksi)

Aiheesta muualla
----------------

* Kuvia tai muita tiedostoja aiheesta **Gibraltarin köysirata** Wikimedia Commonsissa
**Gibraltarin piiritys** oli Ranskan ja Espanjan epäonnistunut yritys vallata Gibraltar Britannialta vuosina 1779–1783. Piirityksen alkaessa Gibraltarilla oli 5382 brittisotilasta. Ranskan ja Espanjan laivastot saartoivat sitä mereltä, ja mantereen puolella vastassa oli suuri armeija. 

Talvella 1779 oli pulaa elintarvikkeista ja polttopuista. Keripukki riehui linnoituksessa. Keväällä amiraali Rodney pääsi vihollisen laivaston läpi ja toi tarvikkeita ja tuhatkunta miestä. Puute alkoi vaivata uudelleen ennen kuin huhtikuussa 1781 seuraavat brittilaivat pääsivät saartorenkaan läpi.

Kun Gibraltarin kuvernööri, kenraali George Augustus Eliott kuuli ranskalaisten ja espanjalaisten valmistelevan maihinnousua, hän suunnitteli yllätyshyökkäyksen yön pimeydessä. Landport Gaten kautta linnoituksesta livahtanut joukko onnistui tunnin kuluessa tekemään vihollisen tykit toimintakyvyttömiksi ja räjäyttämään kolme patteria. Britit menettivät hyökkäyksessä vain viisi miestä. Piirittäjät luovuttivat keväällä 1783. Britit olivat menettäneet noin 1200 miestä ja käyttäneet 8000 tynnyriä ruutia. He olivat tuhonneet vihollislaivoja, joilla purjehti yli 5000 miestä.

Piirityksen aikana kaivettiin Gibraltarinvuoren tunnelit.

Katso myös
----------

* Suurhyökkäys Gibraltarilla 1782

Lähteet
-------

1. 1 2 3  The Great Siege of Gibraltar The Keep Military Museum, Dorchester, Dorset.  Arkistoitu 21.8.2014. Viitattu 14.9.2012.
2. ↑  History of Gibraltar Gibraltar Information.  Arkistoitu 29.2.2012. Viitattu 14.9.2012.
3. ↑  Great Siege Tunnels *gibraltar.gi*.  Arkistoitu 11.2.2012. Viitattu 14.9.2012. (englanniksi)

Kirjallisuutta
--------------

* John Drinkwater: *A history of the late siege of Gibraltar*. Printed by T. Spilsbury, 1786. Google kirjat (viitattu 27.9.2012).

Aiheesta muualla
----------------

* Kuvia tai muita tiedostoja aiheesta **Gibraltarin piiritys (1779–1783)** Wikimedia Commonsissa
**Liis Viira** (s. 7. huhtikuuta 1983) on virolainen säveltäjä, harpisti, improvisoija ja animaattori.

Viira opiskeli sävellystä Mati Kuulbergin, Alo Põldmäen ja Helena Tulven johdolla. Hän on osallistunut Eino Tambergin, Erkki-Sven Tüürin, Salvatore Sciarrinon, Rafael Reina Camaran, Daniel Schnyderin, Georg Friedrich Haasin ja muiden pitämille mestarikursseille. Viiran teoksia ovat esittäneet muiden muassa Viron filharmoninen kamarikuoro, Esbjerg Ensemble, Una Corda, Pärnun kaupunginorkesteri, Vanemuine-sinfoniaorkesteri, Prezioso-jousikvartetti, Risto Joost, Paul Mägi, Kaisa Roose, Iris Oja, Mihkel Poll, Oliver Kuusik, Kristi Mühling ja Kadri-Ann Sumera. Viiran tuotantoon kuuluu muun muassa soolosoitinteoksia, vokaalimusiikkia (myös kuorolle), sinfoniaorkesterille sävellettyä musiikkia ja elektroakustisia teoksia.

Viira on harjoittanut vuodesta 1999 vapaata improvisointia, jossa hänen ohjaajinaan ovát toimineet Taavi Kerikmäe, Anto Pett ja Anne-Liis Poll. Harpistina hän sai maisterinarvon Viron musiikki- ja teatteriakatemiasta vuonna 2009. Hän on pitänyt instrumentillaan soolokonsertteja ja improvisointiesityksiä. Hän soitti Viron kansallisessa sinfoniaorkesterissa (2007–2017). Hän on tehnyt yhteistyötä lähes kaikkien virolaisorkesterien kanssa ja osallistunut myös muiden maiden orkesterien toimintaan. Kamarimuusikkona hän on soittanut klassista musiikkia ja jazzia sekä improvisoinut. Hän on Una Corda -kokoonpanon perustajajäsen.

Vuosina 2012–2015 Viira suoritti maisteriopintoja Viron taideakatemiassa. Vuonna 2017 hän aloitti sävellyksen tohtoriopinnot Viron musiikki- ja teatteriakatemiassa.

Lähteet
-------

1. 1 2 3 4  Liis Viira (Arkistoitu – Internet Archive) Eesti Interpreetide Liit


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa

 |
|  |
| Taiteenala | 
* MusicBrainz

 |

 |